SAĐRŽAJ: Kruna. — ,Hvaljen Isus!“ -- U vojničkoj službi. — Ljudevit 
Sveti i križar. — Ako hoćeš savršen da budeš: Isus nas uči, 
da smo djeca Božja. — Samo Bog zaslužuje, da mu služimo i 
strastveno ga slijedimo. — Zskrice. Obzir ljudski i dobar primjer. 
— Riječi i djela. — Sv. Terezija. — Mali vjesnik. f 

Cijena Glasnika sv, Josipa: 


1. Ko dolazi sam po nj na godinu _K 0'80 
2. Poštom . Sakari S K1— 
3. Ko naruči 25 komada dobivat će 1 badava; 
4. »" » 50 » » » 2 » 

uz to plaćati komad po 80 filira, 
5. U inozemstvo poštom . . . 
6. Pojedini broj 10 filira. 


Poruke uredništva i uprave. 


1. Ko želi, da mu se sastavak (bila pjesma, članak ili 
zahvalnica) uvrsti u list treba da se potpiše potpunim svojim 
imenom, jer uredništvo treba da znade, čiju stvar daje u tisak. 
Može javiti, da mu se ime ne.štampa, pa će mu uredništvo 
rado po volji učiniti. 

2. Naši prijateljiš neka se ne“ ozlovolje, ako koji broj 
Glasnika ne dogje u pravo vrijeme.“ Nije sada kao u' mirno. 
doba, Tako nam je i prvi broj malo kasnije izašao nego obično. 
je 13. ]. B, Modruš potok. Što ste poslali, uvrstili smo kao 
preiplatu za g. 1915., još ostaje za g. 1916. i 1917.; Franjica 
 Vitanović, Osijek, za g, 1916. već prije plaćeno, ovo smo ubi- 
lježili kao dar; M, P. Vel, Kop.: Primili smo za ovu godinu 
K 30.—, ali za"g. 1916. nije još plaćeno K 25.—; Iv. VI, 
Mače: Ostao je višak od K 5.—; Don P. Ob. Babinopolje : 
za g. 1914., 1915. i 1916. po K 2.—, dakle u svemu K 6.—; 
Tomo Burić, Pulj, dug za g. 1816. K 10.—; Marija Kristo- 
vić, Velaluka. još je dug za g. 1915. i 1816., dakle svega 
K 2.— Ljubica Car, Novi Marof K 1.20; hvala za priznanje. 

4. Poslali su za Mise: Josip Adamić, Križevci, za dvije 
(u ime zavjeta); Olga Schwarzer, Križevci, za dvije; Katica 
Plavšić, Cerna, za dvije; Marica Markov, Virje, za dvije; 
Stjepan Matica, Ivaničgrad, za dvije; Stana Veszčs, Štitar, za 
jednu; Marica Palčić, Pag, za jednu; Schumacher Ana, Cserv. 
za jednu; Ljubica Domaniko, Sokolovac za dvije; Stjepan 
Colić, Varoš, za jednu; Terezija Tolmačević, Semeljci, za 
jednu; Cajbert Augustina, Antunovac, za jednu; Franjka Ivu- 

GLASDIR 50. JOSIPA 


Kruna. 


Bijah još dijete — — . 
Snivah o sjajnoj, čarobnoj kruni, 
Koja će resit pramove moje. 
Snivah o ravnoj, kraljevskoj stazi, 
Kud ću upravljat korake svoje 
Ponosno — sama. — 
Snivah vam dalje: o. 
Hoće li zlatna resit me kruna? 
li ću plamnim alemom sjati ? 
Možda me vijenac ljubavi kitit? 
Ili će slavne lovore brati 
: Mlagjahno čelo ? 
*“ Silna mi želja : 
Morila srce danju'i noću. 
S drhtajem čekah trenutak sretni, 
Kada ću svoju ponosnu glavu 
Prignut pod teret kraljevski, cvjetni — 
Nosit ću krunu! — 


Noć bila tiha — ' 
Gledam, i slušam ko iz daljine 
Vječnu tu jeku srca mi mlada. — 

Najednom spazim ovita mrakom 
Putnika mila. Sjetno me pita: 
»Hoćeš li krunu?“ 
Motrim ga sretna — — 
Nježan, plemenit žar mu je oka, 
Čelo mu resi kruna rubina. ; 
On je — gle — snima, -- krvlju se ljeska. — 
»Hoćeš li krunu Covječjeg Sina?“ 
“ « Pita me blago. 
Padoh pred njega. 
Radosno sagnuh nestašnu glavu, 
Primam već krunu. — 0, kako boli! 
A on mi sretan tihano šane: 
»Kročit ćeš sama suznom tom doli : 
S trnovnim vijencem.“ — 


Nosim i sada 
Znakove časti čela vrh moga — — — 
»»Bože, zar dugo živjet ću tako?“* — — 
Miruj mi srce, krunu si htjelo; 
Bol ćeši bijedu nositi lako — — 


Kruna te resi. 


»rivaljen Isus 


K nekomu bogatašu dolazio bi češće po poslu neki go- 
spodin. Jednom će“mu reći, da ga veoma zanima ono, što visi 
nad njegovom posteljom; bile su to zlatom uvezene riječi: 
»Hvaljen Isus!“ skupocjenom oplatom optočene. pEvo, svaki 
put promatram ovo krasno vezivo i mislim, da vam je zacijelo 
kakova draga uspomena.“ ; 

»Opazio sam“, reče vlasnik, ,da se već dulje vremena 
zato zanimate, kazat ću vam razlog, zašto tako štujem ovaj 

ozdrav.' . 
: "Kiko vam je poznato, ja.sam sin bogatoga bankira M. 
Na žalost sam bio loše odgojen, bio sam pravi rasipnik. Bilo 
mi je tek 16 godina, a već sam se tako zadužio, da se moj 
otac zgražao, jer su mu moji vjerovnici zadavali svaki dan sve 
više briga i troška. Majka je na moju nesreću podupirala moju 
raspuštenost, te je i svoj nakit prodala, da mi može dati no- 
vaca. Kad mi je bilo devetnaest godina, izgubio sam majku, 
a za par godina pošao je i otac za njom u grob. Bilo mi je 

25 godina, a već sam postao sam gospodar za dobru trećinu 
potrošenoga, ali ipak još velikoga imetka, od kojega je moj 
otac uložio kod mjenjača K. 160.000 K. Odredio je, da smi- 
jem trošiti samo kamate, a istom, kad mi bude 50 godina, 
smijem dignuti glavnicu; ili neka se isplati mojim baštinicima. 
Novčana isprava nalazila se u očevome pisaćem stolu. 

Odmah iza smrti očeve bila mi je prva briga, da se 
otpremi staro pokućstvo i nabavi novo. Rasipao sam preko 
mjere, a poslove prepustio mojim činovnicima. Da sam po- 
slušao savjete nekojih pravih prijatelja i sasvim napustio mje- . 
njačnicu, bila bi barem polovica mojega imetka sačuvana, te mi 
ga ne bi pronevjerili moji knjigovogje i njihovi privrženici. Upa- 
dao sam, a da nijesam znao, sve više u dugove. Najedamput 
zatraže svi moji vjerovnici, da se proračuna moj imetak, te se 
našlo, da ga dugovi prestižu za 40". Stoga objave stečaj, a 
mene sud kao rasipnika zatvori. j : 

Kad sam bio pušten iz zatvora, bio sam prosjak, samo 
mi je ostalo najpotrebnije pokućstvo. Prvi put počeo sam 
razmišljati, što će biti sa mnom, te sam skoro očajao. Nakon 


- duljega razmišljanja sjetim se uložene glavnice kod mjenjača 


K. Ali gdje mi je obveznica? 

U svojoj lakoumnosti nijesam kroz sve godine nikada 
na to mislio. Stao sam sve pomno pretraživati, — ali uzaiud! 
Mojim vjerovnicima nije došla u ruke, jer bi bila tolikom 
svotom svakako stvar povoljno riješena; zacijelo se izgubila 
onda, kad sam dao sve staro pokućstvo otpremiti. Uzalud sam 
više dana propitkivao, tko je dobio očev pisaći stol, nitko mi 
nije znao kazati. 

Napokon se odlučim i otigjem k mjenjaču K., te mu 
ispripovjedim svoj žalosni položaj. On me slušao hladnokrvno, * 
a kad sam svršio upitao me začugjeno: ,Šta to brbljate_ od 
nekakove uložene svote? Kada je vaš otac uložio kod mene 
kakovu glavnicu? Tornjajte se iz moje sobe ili ću vas dati 
otpremiti u ludnicu!“ Uzalud sam ga uvjeravao, on je tvrdio, 
da nije ništa primio, te sam morao otići bez utjehe i nade. 

Sav svijet me zapustio. Utjeha sv. vjere bila mi tugja, 
ta u sreći i obilju nijesam se nikada za vjeru starao.  Očaj 
obuzme dušu moju, otigjem iz svoje sobe, te se požurim k de- 
rućoj rijeci, da učinim kraj svome nesretnom životu. Došao 
sam ko bez pameti u drvored, koji je vodio do rijeke, kad 
najedamput začujem pozdrav: »Hvaljen Isus!“ Trgnem se kao 
iza sna, okrenem se prema mjestu, otkuda sam čuo glas, i 
ugledam slijepoga starca, koji je sa sklopljenim rukama, sve- 
čanim glasom. pozdrav: »Hvaljen Isus!“ ponavljao.“ Sjedio je 
na hreku i činilo se kao da je molio, jer: je baš: zvonilo 

podne. Skočim k starcu, uhvatim ga za ruku i uskliknem= 


Angjele u ljudskom tijelu, tko te je ovamo poslao, da me 
zadržiš od najužasnije. nakane?! — Ta ovaj čas sam se sje- 
tio, da sam se kao mladić narugao jednome poljodjelcu, koji 


me je istim riječima pozdravio, a on mi tada doviknuo: ,Radi 


ove poruge kajat ćete se još na smrtnome času!“, 

Slijepi se čovjek okrene prijazno k meni i reče: ,Go- 
spodine, što je vama, da tako dršćete? Da li ste bolesni ? Ili 
ste počinili kakav zločin ?“ 

»Jedno i drugo, prijatelju!“ odvratim. ,Bolestan sam, te 
sam ovamo došao, da počinim najveći zločin! Htio sam svoj 
nevoljni život skončati u valovima rijeke, koja je ovdje u bli- 
zinil“ I kažem mu svoje žalosno stanje. Starac podigne sli- 
jepe oči prema nebu i reče: ,Gospodine, kako ste duboko 
zagrezli! I ja sam bio sin prilično imućnih roditelja; već sam 
50 godina slijep i živim sa svojom ženom samo od milodara 
dobrih ljudi, ali ipak nijesam još nikada očajavao, niti sam 
ikada mrmljao u svome žalosnom stanju na Božju providnost.“ 

Nato me pozove, da pogjem s njim u njegovu kolibicu, 
koja je bila jedva sto koračaja daleko. Pristao sam rado, 
ta osjećao sam se u blizini starca kao preporogjen. Jedva 
. smo stupili u kućicu, kad unigje i njegova žena i pobožno 
pozdravi: ;Hvaljen Isusl“ Ne malo se začudi kad zagleda 
mene. Donijela je u košarici jela, što je dobila od svojih do- 
bročinitelja. Starac joj kaže moju nesreću i ona me pozove, 
neka dijelim s njima siromašni objed. Meni dadne žena ko- 
mad kobasice zamotane u papir, na kojemu sam opazio biljeg 
neobično velike vrijednosti. Tko da opiše moje začugjenje, 
kad sam- ugledao na njemu ime mojega pokojnoga oca! Ne- 
opisivom žurbom pročitam sadržaj: ,Bože moj! Šta je to?“ 
— Izgubljena novčana isprava, koju. je dao K. mome ocu 
vrhu 160.000 K. Pun veselja ispripovjedim dobrim ljudima, 
kako sam važnu stvar našao. ,Hvala i slava Isusu!“ reče žena, 
»Nedokučivi su putevi Gospodnji!“ usklikne starac i zaplače 
od ganuća i radosti. 


Odmah se požurim. kući razmišljajući, što .da uradinr - 


S novčanom ispravom, Da je pokažem gosp. K., nije mi se 
činilo zgodno, jer bi tako mogao doći u novu nepriliku. Zato 
otigjem s njome k odvjetniku, koji me je zastupao u parnici, 
kad sam pao pod stečaj. Bio je čovjek pametan i pravedan. 
Njemu otkrijem cijelu stvar. On mi reče, da je moj stečaj 
sasvim izravnan, budući da su se svi moji vjerovnici tražbine 
od 40.000 K odrekli i izjavili, da ne će od mene nikada više 
što «tražiti. Zatim mi savjetuje, neka idem još jedamput k mje- 
njaču K, ali da mu ništa ne kažem o novčanoj ispravi, nego 

meka samo zatražim kamate od uložene glavnice, Razumije se, 
da je bio i ovaj pokušaj uzaludan.. 

Moj ga branitelj prijavi sudu. Već je bio moj protivnik 
kod sudbene rasprave pripravan, da se krivo zakune, da nije. 
nikada glavnice od moga oca primio. Nijesam htio, da do to- 
likoga zločina dogje, zato smjesta pokažem nagjenu novčanu 
ispravu, koju su svi kao istinitu prižnali. Varalica smrtno pro- 
blijedi, ta sad je bio lopov raskrinkan. Dobio je zasluženu | 
kaznu i morao je odmah isplatiti glavnicu s kamatima. Mojega 
dobroga odvjetnika imenuju upraviteljem: glavnice, a ja sam 
odmah izjavio, neka se od glavnice isplati mojim vjerovni- 
cima onih 40.000 K, koje su izgubili kod moga stečaja, ali 
se oni zadovoljiše polovicom. 

Prva mi je briga bila, da uzmem ono dvoje starih u 
svoju kuću, da budu sve do smrti dobro opskrbljeni. Odmah 
sam nabavio i “ovaj ,spomen- pozdrav“, koji će me sjećati na 
ovaj dogagjaj. Počeo sam uredno i skromno živjeti, a to je 
dalo povoda, da .su mi već za par godina povjerili sav moj 
imetak. U četrdesetoj godini dao mi Bog dobru, kreposnu 
ženu. I njoj i meni glavna je briga, da djecu u pobožnosti i 
strahu Božjem odgojimo, te im duboko u srce usadimo, da 
nikada, pa ni u najtežim kušnjama ne izgube pouzdanje u 
Gospodina Boga. Prve moje riječi, kad se ujutro probudim, i: 
zadnje, kad legnem na počinak, jesu ove, zahvalnim srcem 
izrečene: ,Hvaljen Isus!“ 

Dao Bog, da mi budu na ovome svijetu ovo zadnje riječi 
i da sa ,Hvaljen Isus!“ uzmognem u vječnosti pozdraviti svo- 


ga milostivog Suca! 
U vojničkoj službi. 

Hladno je zimsko jutro. Izagjem iz šumske kolibice, 
moga dragog domačine majora K., koji me je primio na stan.. 
Svoju bojnu kapelicu dopremio sam daleko u šumu. Po svim 
zakloništima, od straže do straže raznio se jučer u sumračju 
glas, da će se sjutra u zoru u šumi služiti sv. misa, 

Nagjem dakle svoj odio sakupljen na nekoj šumskoj či- 
stini. Crkva nam je gusti bukvik, a vitka stabla toga krošna-: 
tog drveća gotski su stupovi u njoj. Ledeni dah zimskoga 
jutra obavija grmlje, a jutarnje ga sunce pretvori u goruće 
kite, iz kojih blista tisuću dijamanata i sjajnih rubina. Eto 
uresa mojoj crkvi i mome oltaru. U blizini tiho žubori poto- 
čić, a iz daljine dopiru katkada mukli glasovi ispaljena topa: 


u neprijateljskom taboru. Bila je ciča zima. Na vodi i vinu u. 
bočicama, što je trebalo za sv. službu, uhvatio se tanak led. 

Molio sam pristup. Moji vojnici skinu kacige, izvade iz 
džepa zgnječene vojničke molitvenike i stanu moliti. Kad 
zvonce pozvoni na ,Domine non sum dignus“, klekoše ljudi, 
da se pričeste, a na čelu im pukovnik. ; 

Imaš šta da gledaš! Odijelo im izderano, zamazano — 
propucano i krvlju poškropljeno. Crne im ruke kao crna 
zemlja pobožno sklopljene, a oko njih se ovija krunica! No 
* zlatno srce nadomješta našemu Spasitelju sve ostalo. 

. Poslije sv. mise pošao sam s plemenitim pukovnikom u 
njegovu kolibicu na zajutrak. On mi saopći, da .desno krilo 
njegove regimente jutros navaljuje na neku poziciju neprija- 
teljske artilerije. ,Onda Francuzi naravski odvraćaju ?“ 
»Svakako, vele časni, ovdje je pogibeljno.“ ; 

»Sad znam, kamo me zove dužnost“ — On me za- 
hvalno pogleda. ' 

Svoga konja bio sam ostavio u selu. .No zato me pred 
kolibicom već osedlan čekao prekrasan rigjan, ljubimac pu- 
kovnikov. Kad sam uzjašio, zarže konj veselo, podbodem ga, 
a on ponosno digne glavu, savine vrat sa zlatnom grivom, pa. 
laganim, elastičnim kasom pogje izmegju visokoga drveća pre- 
ma ,oštrom kutu“. Dospjevši u streljački jarak vojnici me ve- 
selo pozdrave: ,Dobro nam došli baš danas, gospodine kurate |“ 

Iz našega zakloništa pogledam preko, ravnice na nepri- 
iateljske jarke. Tamo iza živica, što ogragjuju vrtove, strše: 
krovovi napola porušenoga sela A, Iz dimnjaka vijaju se pre- 
ma nebu bijeli oblačići. Vojnici mi pripovijedaju, da su noćas. 
najednom opazili, kako je tamo sijevnula velika vatra. Sigurno 
se Francuzima upalila koja kolibica ili koje spremište. Iz plamena. 
se ču prasak patrona, koje su se u vrućini same ispraznile. 

Najednom nam neočekivani grom prekine zabavu. Zrak: 
zadrhta i praskajući odjekuje šumom prvi hitac naše baterije.. 
Granata za čudo točno pogodi; crni oblak dima i zemlje uz- 
vitla se naglo s ruba neprijateljskoga jarka. I opet bljesnu, 
prasne i smrtonosno udari — pa još jednom i još jednom. 
Gromovi tutnje, granate zuje u studenome jutarnjem zraku. 

Zamalo sijevne na onoj strani, ondje opale, i u isti čas 
eno pucnjave i praskanja granja u našoj blizini. ,Dobro ga- 
giaju“, promrmlja mi susjed. Naši se ljudi skuče dublje u 
jarke. Divio sam se satniku naše artilerije — sada jeion 
smrtno ranjen u jednome lazaretu. Granate padaju kao kiša, 
a on se penje na drvo, da lakše promatra i odanle zapovi- 
jeda svojoj bateriji. Najednom sasma blizu mene prasnu gra- 
nata, Kad se, dim razrijedio, čulo se odanle : »Vogja naše kom- 


panije, nadporučnik E., teško je ranjen!“ Alarm za mene! Pri- 
hvatim na svojim grudima posudicu sa svetim uljem i požurim 
se kraj natrpane momčadi, koja me začugjeno gledala, do za- 
kloništa, kamo su upravo nosili na smrt ranjenoga druga našega. 
= Bio je to jedan od naših najboljih, najvrsnijih, najple-. 
menilijih časnika, junak, da mu premca nema. Stajao je 
upravo na najopasnijem mjestu naslonivši se na nasip. Gra- 
nata probi nasip i tresne njime o smrznutu zemlju, odakle ga 
podigoše s razbijenom lubanjom, Uza svu žalost bila mi je - 
slatka utjeha, što sam smio kleknuti kraj dragoga umirućega 
druga, te mu na vratima vječnosti pružiti svećeničku pomoč i 
utjehu, Dok sam molio i na blijedom mu čelu sv. uljem činio znak 
sv, križa, zveketalo streljivo i nadalje zrakom,a šumom se orili 
smrtonosni gromovi. Slijedeći dan pokopasmo uz tužaljivu glazbu 
tijelo dičnoga junaka s časnim ranama za kralja i domovinu. 

Za uzor svim ženama i djevojkama mislim, da smijem 
ovdje dodati i neka mjesta iz lista, što mi ga pisala žena pa- 
loga junaka, čim je doznala za smrt njegovu, Pokazala se 
dostojnom takova muža. 

»Užasno je“, piše ona, ,izgubiti ljubljenoga muža i oca, 
a dogagjaji zadnjih dvaju tjedana neizrecivo su mi ranili srce. 
Ubogo srce savija se i lomi, a napokon ipak mora odano 
reči: ,Gospodin je dao, Gospodin je uzeo.“ Prije, no što smo 
se rastali, primili smo zajedno sv. pričest. Kako sam onda 
molila! Srdačno zahvaljujem dragome Bogu, što mi je dao 
tako dobroga i vjernoga druga u životu, da naša djeca imadu 
tako vrsnoga oca.., — Vama, vele časni gospodine kurate, 
obećajem, da ću svim silama čuvati svoju djecu, da jednom 
mogu mirne duše stupiti pred svoga muža. Ako opet jednom 
stignete na njegov grob, ponesite mu srdačan pozdrav od 
mene i kažite mrtvome, plemenitome drugu mojemu, da ću 
s njime i za njega živjeti do zadnjega daba svoga.“ 


Le S 
Ljudevit Sveti i križar. 
I. 
Kralj kao bolesničar. 


. Za križarskih vojna, koje su skoro 200 godina trajale, 
vračali su se nesretni križari neke godine četa za četom u 
domovinu. Bili su većinom bolesni u trošnom, poderanom odi- 
jelu, a donijeli su sa sobom i mnoge priljepčive bolesti. Ne- 


AE 


volja je bila velika, i zamalo nije bilo više u bolnicama mje- 
sta za tolike .patnike. 

= Kralj Ljudevit Sveti zanimao se već u ranoj mladosti 
za križare, ta želio je boriti se za Ime Isusovo i ne bi bio 


žalio žrtvovati život svoj u onoj zemlji, koju je Božanski Spa-, 


sitelj svojom krvi napojio. 
> Kad je vidio ove križare u tako bijednome stanju, bio je 
duboko ganut, te je sve učinio, da budu što bolje priskrbljeni; 

brinuo se, da im ništa ne uzmanjka. Ali broj bolesničara bio 
svaki dan manji. Nekoje je naglo pobrala smrt, a drugi pobje- 
goše potajno noću iz bolnice od straha pred zaraznim bolestima, 

Uzalud su uzdisali bolesnici i zvali u pomoć; njihove se 
tužbe izgubile, kao one zalutalih u pustinji. Mnogi su prola- 
zili pokraj bolnica i čuli njihovo jadikovaaje, ali su brže bje- 
žali dalje od straha, da se ne okuže. 

Čim je doznao mladi kralj za veliku nevolju u bolni- 
cama, pozove svoje najvjernije te im reče: , 

»Ako tko vidi bližnjega svoga u siromaštvu, osobito u 
bolesti, a mogao bi mu pomoći, pa se ustručava, toga ne će 


Bog niti na drugome svijetu čuti, kada bude uzdisao za po-. 


lakšicom. Stoga sam odlučio priskočiti sam ovim bijednicima 

u pomoć; i u kojega nije srce tvrdo, taj će me slijediti.“ 
Ovo rekavši ostavi svoju palaču. Njegovi. dvorani dali 

bi svakiput okaditi palaču, kad je kralj bio u bolnici, da za- 

priječe zarazne bolesti. Noge su drhtale. onima, koji su ga 

plašljivo slijedili u gradsku bolnicu. : 

' Cudom su se čudili oni, koji su mimo prolazili, kada su 


vidjeli kralja, gdje zalazi u ove prostorije, u kojima vlada | 


grozota i smrt, kamo ne bi htio ni najveći siromah za nika- 
kovu plaću stupiti. Tako se zamalo skupilo mnoštvo ljudi pred 
bolnicom, ta nitko nije mogao vjerovati, da će kralj srnuti u 
očevidnu pogibao. Ali oni, koji su ga vidjeli, tvrdili su, da je 
uistinu unišao, i radoznalost prevladala je strah.  Nekoji se 
približili vratima i krzmajući išli preko stuba.. Plašljivo slije- 
dili ih drugi, a napokon navali mnoštvo, da vidi kralja. 
Vrata su od soba bila širom otvorena. Radoznali pogle- 
daju izdaleka u nekoje sobe, ali kad opaze redove kreveta, 
na kojima se bolesnici savijali i vikali od bola, te zvali u vru- 
čici svoje drage, od kojih će ih smrt rastaviti, sledi im se 
krv u žilama od užasnoga prizora. Nestalo je u njima odvaž- 
nosti, već su se pokajali zbog svoje nesmotrenosti i htjeli po- 


bjeći; nato stupi kralj iz obližnje sobe baš u ovu, pred ko- | 


jom je bila svjetina. 


Ugledavši mladoga kralja, kako jednome popravlja ja- 


stuke i namješta umornu glavu, drugome daje lijek, trećega 


“ 


a 

“tješi, a svima obećaje, da je pomoć blizu, neka se umire i 


uzdaju u Boga, ohrabriše se. Pogledaju jedan drugoga, za- 
brinutosti nestane, i jedan za drugim unigje u bolesničku sobu, 
a napokon svi. Primjer veledušnoga kralja posramio ih, ali 
ujedno i obodrio. Svaki je htio biti blizu njega,-a svi su nasto- 
jali podvoriti bolesnike i svratiti na se pozornost dobroga kralja. 


Sveta Obitelj u Nazaretu. 


i dti i 


Kad je Ljudevit vidio krasne plodove svoje požrtvov- 
nosti, htio je zahvaliti svojim podložnicima onako od srca 
k srcu, kako je samo on znao; kad najedamput njegov paž 
problijedi, Velike mu krasne oči upale u jamice, a crvene usnice 
pomodđrile. Oni, koji su prvi opazili paža tako izobličena, uz- 
maknu prestravljeni i zavape: ,Paž je kraljev okužen! Tko 
može, neka se spasi, jer ovdje zaista smrt vlada!“ 

Sada progovori kralj jakim glasom ; 

»Milosrgje jest prvi zahtjev kršćanske ljubavi. Tko ne 
će nesretnicima i patnicima pomoći, već hladnokrvno odlazi, 


ne mareći što oni vapiju za pomoć, što oni umiru, taj će od . 


Boga jednom čuti: ,Odlazi od menel!“ Ostanite dakle 
ovdje milošrgja radi i spasenja vašega radi. Strašna je misao 
biti odijeljen od Boga i udaren prokletstvom njegovim. Jer 
tko je bez Boga, bez njegove pomoći, past će bez sumnje u 


ruke zloga neprijatelja, koji će propale ljude mučiti, kako se | 


to vidjelo na opsjednutima u vrijeme, kad je Spasitelj na 
zemlji boravio. Ostanite dakle ovdje, da ne stigne i vas gnjev 


Božji, i da ne budu jednom duše vaše pred Bogom nakažene . 


i ružnije od mrtvaca na pol gnjila.“ 

Ove su riječi djelovale na sve nazočne. Jer dok je kralj 
ovo govorio, nije prestao dvoriti bolesnike. Svoga paža pre- 
dao je liječnicima. 


»Mi ne ćemo, da budemo odijeljeni od Boga, 


— ne ćemo da budemo od njega prokletil“ Ovako su govo- 
rili jedan za drugim.“ I oni, koji su bili malo prije kukavice, 
ponudili se besplatno za dvorbu bolesnika, a drugi su opet 
obećali novčanu pripomoć. 

Kralj zahvali u srcu Bogu i opomene dobre svoje pod- 
ložnike, koji su bili svjedoci, kako primjer djeluje, neka nikada:ne 
propuste davati dobre primjere, ma da bi morali i žrtve prinijeti. 

Utješeni i ohrabreni. bolesnici zahvaljivali su Ljudevitu, 
kad je odlazio. Od radosti i ganuća plakali su, a sa svakom. 


suzom njihovom vinula se gore molitva za pobožnoga kralja.. 


(Nastavit će se.) 


«| Ako hoćeš savršen da budeš. | 


Isus nas uči, da smo djeca Božja. 
; (Nastavak.) 
1. Razgovor s Nikodenom. 
Bilo je prve godine javnoga naučavanja našega Spasitelja: 
Propovijedi njegove sakupljale su oko njega množinu naroda» 

koji ga-je željno slušao, kad je govorio o kraljevstvu Bož- 
jem; čudesa pak njegova, sjajna i mnogobrojna, davala su 
riječima njegovim ugled, što ga nijesu imali ni književnici ni 
učitelji židovskoga zakona. Ali je već zavist zavladala srcima 
farizeja; bojali su se, da je Isus suparnik njihova upliva, ne- 
pomirljivi sudac njihovih opačina. Megjutim prave i: iskrene 
duše, pa i megju narodnim poglavicama i najglasovitijim uči- . 
teljima, bile su dirnute, ako još i nijesu bile posve uvjerene, 
tražile su svijetlo i očekivale ga od onoga, za koga se je 
činilo, da je od Boga poslan, da im pokaže put spasenja. 

Nikodem bijaše takova duša. Željan, da ga Isus pouči, 
ali još u strahu, da izgubi ugled kod svemoćnih farizeja, dogje 
k njemu noću, kako pripovijeda apostol. ,Rabi“ reče mu, 
»Znamo, da si učitelj od Boga .došao; jer nitko ne može znaka 
ovih činiti, koje ti činiš, ako nije. Bog s njim.“ Božanski mu 
učitelj dade odgovor, koji Nikodem nije nikako očekivao; no 
za nas je to znamenitiji i poučniji.  ,Zaista, zaista ti kažem: 
Ako se ko nanovo ne rodi, ne može vidjeti kraljevstva Bož- 
jega!“ ,Kako se može čovjek roditi, kad je star?“ reče Ni- 
kodem. Isus ostaje kod onoga. što je rekao, ali protumači 
s nekoliko riječi svoju misao: ,Zaista, zaista ti kažem: Ako . 
se ko ne preporodi vodom i Duhom Svetim, ne može ući u 
kraljevstvo Božje.“ I doda k tomu: ,Sto je rogjeno od tijela, 
tijelo je; a što je rogjeno od duha, duh je. Ne čudi se, što 
ti rekoh: Valja vam se nanovo roditi! Duh diše, gdje hoće; i 
glas njegov čuješ, ali ne znaš, otkuda dolazi, ili kuda ide, 
tako je svaki, koji je rogjen od duha.“ 

Još neko vrijeme potraja razgovor Isusa s Nikodemom. 
Da li je ovaj napokon shvatio, ko je bio Učitelj, koji mu je 
tako očitovao tajne kraljevstva Božjega? Vjerojatno, jer je od 
tada pripadao k učenicima Spasiteljevim, premda se je javno 


< priznao tek u zadnji čas, po smrti Učiteljevoj, tada, kada su 


se isti apostoli sakrivali od straha. 

Ali kako veoma zaslužuje taj razgovor izmegju našega 
Spasitelja i Nikodema, da ga promotrimol_ On je ,knez ži- 
dovski“, ,učitelj u Izraelu“, i on dolazi k Isusu, da čuje od , 
njega novi nauk, što ga ljudima riosi, naime koje je to kra- 
ljevstvo Božje, što ga posvuda navješćuje i kako ono ima 
nastati u tom svijetu. Što mu odgovara Gospodin ? . Kakav 
pojam daje Nikodemu o novom kraljevstvu? Kada on govori 
s takovim čovjekom i o takovom temeljitom pitanju, — ta 
radilo se o njegovom poslanju u svijet, o djelu, što mu ga 
naložio Otac, — tada nam njegov odgovor mora otkriti tajnu 


planova Božjih, vlastito djelo Sina Božjega, radi kojega je 


došao na taj svijet. Dakle zašto je došao? 


Gospodin saopćuje Nikodemu tri stvari: 1. Da je po- 
trebno drugi put se roditi, hoćemo li pripadati kraljevstvu 
Božjem. '2. Da to drugo rogjenje nema u sebi ništa tjelesna; 
ne moramo se opet roditi od ljudi. To je rogjenje posve du- 
hovne vrste: Bog će sam biti početnik toga rogjenja, jer to 
božansko. rogjenje ne će nas učiniti djecom: ljudskom, nego 
djecom Božjom. 3. Biva to rogjenje vodom i Duhom Svetim, 
to jest krstom, koji u nama briše ljagu grijeha i daje nam 
milost Božju, po Duhu Svetom, koji je pečat tomu, da smo 
djeca Božja i početnik našega svrhunaravnoga života kao 
djece Božje. To su velike tajne, zaista. Nikodem, i ako je bio 
učitelj u Izraelu, jedva ih je mogao tada razumjeti i zato nije 
nikakovo iznenagjenje, što pita Gospodina: -,Kako može to 
biti?“ Nama je otkrivena ta tajna; svijetlo svetoga Evangjelja 
rasprostire se nad njom i za to nam je riječ božanskoga Uči- 
telja posve razumljiva, “< (Nastavit će se.) 

' ja 


Samo Bog zaslužuje, da mu služimo i stra- 
stveno ga slijedimo.* 


Naš Gospodin uzeo vam srce, kako je učinio s pobož- 
nicom svetom Katarinom sijenskom, čiju danas svetkovinu sla- 
vimo, da vam dade svoje prebožanstveno srce, kojim ćete sva 
živjeti od njegove svete ljubavi. Kakve li sreće, moja pre- 
draga sestro, kad bih koji dan odlazeći od svete pričesti na- 
šao svoje sićušno i kukavno srce izvan svojih grudi i kad bi 
na njegovo mjesto bilo postavljeno to dragocjeno srce mo- 
jega Boga! No budući da, moja draga kćerko, ne smijemo 
željeti tako izvanredne stvari, želim barem da odsad naša 
uboga srca živu pod pokornošću i zapovijedima srca toga 
Gospodina! To će biti, moja draga sestro, čisto dosta, da u 
tom slučaju korisno nasljedujemo svetu Katarinu, pa ćemo na 
taj način biti blagi, ponizni i ljubazni, jer srce našega. Spasitelja 
nema srdačnijih zakona do zakona blagosti, poniznosti i ljubavi. 

Bit ćete presrećni, moja predraga sestro, moja kćerko, 
ako budete sred svih tih budalaština pristranosti živjeli sasvim 
u samoj sebi za Boga (za Boga, koji jedini zaslužuje, da mu 


služimo i strastveno ga slijedimo), jer ćete tako radeći poda-, 


vati, moja draga sestro, dobar primjer svima i zadobiti za 
sebe samu sveti mir i tišinu. 

Pustite, zaklinjem vas, neka drugi mudruju o razlogu, 
s kojega se pričešćujete, jer je za vašu savjest dosta, da vi 
i ja znademo, da je ta marljivost da pregledate i opravite 


* Gospogji de Vignod, redovnici 30. 4. 1611. 


za 

često svoju dušu veoma potrebna, da ju uščuvate. Ako pak 
hoćete o tom dati kojoj god račun, možete joj lijepo reći, da 
vam je potrebno tako često blagovati tu božansku hranu, jer 
ste slabi i jer bi se bez te okrjepe vaš duh lako rastresao, 
Pritiskujte ipak, moja predraga sestro, i dalje živo na svoja 
prsa toga dragoga Spasitelja; gledajte da on bude lijepa i 
mila kitica na vašem srcu, tako da tko god vam se približi. , 
osjeti, da ste vi njime zadahnuti i da upozna, da je vaš mi- 
ris miris smirne. 

Držite svoj duh u miru usprkos onoj. zapreci, koja vas 
okružava. Izručite najtajnijoj providnosti: Božjoj, što ćete naći 
neugodna, i čvrsto vjerujte, da će ona milo upravljati vama, 
vašim životom i svim vašim poslovima. ' 

Znadete li, što čine pastiri u Arapskoj, kad vide da 
sijeva, grmi i da je zrak opterećen munjama? Oni i njihova 
stada zavuku se pod lovorike. Kad vidimo, da nam prijete 
progonstva ili protivurječje kakve zlovolje, sklonimo se i mi 
sa svojim osjećajima pod sveti križ pravim uzdanjem, da će 
sve biti na korist onima, koji ljube Boga. 

Nuto, moja draga kćerko, moja sestro, držite svoje srce 
dobro sabrano; čuvajte se hitnje..Pouzdavajte se često u pro- 
vidnost našega Gospodina, budite uvjereni, da će prije nebo 
i zemlja proći, nego li vam naš Gospodin uskrati svoju 
zaštitu, dok budete njegova poslušna kćerka ili dok budeie 
barem željeli biti poslušni. Dva, tri puta na dan promislite, 
nije li se vaše srce radi česa uznemirilo, pa ako nagjete da 
jest, nastojte ga odmah upokojiti. 

Zbogom, moja draga kćerko. Bog bio usred vašega srca... 


o ISERICČHE. o 

Obzir ljudski i dobar primjer. 


Bilo je na bojištu, kod pričuva. Jednoj satniji neke re- 
gimente bi javljeno: vojni svećenik je došao, da ispovijeda za 
Uskrs; ko hoće na ispovijed, neka se prijavi. Dvojica, trojica, 
četvorica stupiše plašljivo naprijed; neki u redovima slegnu 
ramenima, drugi se nasmiješe, tu i tamo čuje se kakova ruga- 
lica. Kadet stoji i gleda — kako je sam poslije priznao, imao , 
je i on sam dosta toga na savjesti. Pozna on svoje momke; 
u vjerskim stvarima baš nijesu najbolji; ali da su tako zli,ne, 
bolje: da su takove kukavice? Nekoliko časaka pričeka mir- 
no; tada stupi pred redove i poviče: ,Dakle momci, ko će 

sa mnom na ispovjed?“ — i cijelu satniju, sve do jednoga, 
mogao je iznenagjeni svećenik pomiriti s Bogom u svetoj 
ispovijedi. # . 

Treba li možda i tebi ovakova kadeta, kad ti je vršiti 
koju krćansku dužnost? 


Riječi i djela. 

Otac će reći sinu: ,Čujem, sinko moj, da si nedavno 
kazao mnogo neistina. To me veoma žalosti. Govori uvijek 
istinu, pa makar se tako dobavio i kazne. Obećaješ li, da ćeš 
uvijek istinu govoriti?“ — Sin: ,Obećajem, oče!“ — ,Do- 
bro; sada idi pa pogledaj, ko je to pozvonio; ako je pobirač 
poreza, reci mu, da me nema kod kuće!“ 

* 


Ovo bi bilo smiješno, da nije žalosno. A zar nema tako- 


vih roditelja, koji istina brane svojoj djeci kleti, a sami kunu; : 


tjeraju ih u crkvu k sv. misi, a sami ne idu? .. 


Sv. Terezija. 
Mladost sv. Terezije. 


Tereziji je bilo po prilici 14!/, g., kad je stupila u uz- 
gojni zavod augustinaka, Već prvih dana nestalo je u nje one 


želje za svjetovnim radostima. Premda je još dobivala listova > 


od svojih prijatelja iz svijeta i premda je napasnik nastojao, 
da joj uznemiruje dušu zavodljivim mislima, ipak su dobri 
primjeri, kojima je sada bila okružena, na nju djelovali tako, 
da se u nje iznova stao buditl život molitve i rada, uspiri- 
vati prijašnji žar pobožnosti, a dobro vladanje i dobre obi- 
čaje najranije mladosti svoje poprimila je novom snagom. 
Vazda spremna da posluša savjete i pouke svoje učiteljice, 
Marije Briceno, brzo je napredovala na putu kreposti. Napose 


pak valja spomenuti, da je Bog govorio duši njezinoj. Želja, a 


da se njemu posveti, iznova u nje oživi, te ona i redovnice 
zaprosi, da za nju Boga mole. 

O ovim danima sama nam kazuje ovo: ,Prvih osam 
dana pričilio mi se samostanski život veoma nesnosnim, a to 
+ ne toliko stoga, što sam bila tako reći zatvorena, već stoga, 
što sam bila zabrinuta, da je na javu izbila moja taština, 
premda sam već sama bila željna, da se nje riješim, Upotri- 
jebim prvu priliku, pa se ispovjedim i za Koji dan ćutila sam 
se u samostanu sretnijom negoli u očinskoj kući, Bili su i 


drugi zadovoljni sa mnom, te me i zavole. Premda onda još 


nijesam imala volje, da prigrlim život redovnički, ipak mi je 
bilo drago, da sam upoznala tolike pobožne redovnice. Duša 
mi se opet stala priljubljivati onome dobru, koje me usreći- 
valo prvih dana mojega djetinjstva.“ Predobra Providnost 
Božja odabra megju redovnicama predstojnicu pitomkinja oru- 


gjem, kojim će Tereziju: probuditi iz duhovnoga mrtvila na 


novi život. Ova veoma razborita i sveta redovnica pripovjedi 


joj, kako je ona odlučila, da se prikaže Gospodinu; da je na- 


ime jednom čitala u Sv. Pismu: ,Mnogo ie zvanih, ali malo 


odabranih.“ Govorila joj je i o nagradi, kojom Bog usrećuje 


one, koji se poradi njega odriču svega. Svetica piše o tome: 
»Ovo drugovanje čistilo mi je dušu pomalo od svih onih ne- 
uljudnosti, koje sam poprimila za prošlih prijateljevanja mojih. , 
Ono mi je ponovno ulijevalo dobre želje za vječnim stvarima. 
Pomalo je nestajalo u meni i one nesklonosti prema samostar- * 
skome životu, koja mi se već prilično bila utisnula u dušu. 
U ovome sam samostanu boravila 11/2 g, i veoma se popravila.“ 
Terezija oboli i morade ostaviti uzgojni zavod, Otac je 
pošlje ka kreposnoj sestri njezinoj na ladanje. Na putu onamo 


pohodi jednoga svojih stričeva, Petra de Cepeda, koji je kao 


udovac boravio u Hortigozi u samostanskoj samoći, zabavljen 
samo izvršivanjem dobrih djela i molitvom. Bog ga kasnije 
pozva u duhovni stalež. On stade nećakinju svoju pobugjivati 
na čitanje duhovnih knjiga. Ona prihvati ponudu s početka 
samo od. učtivosti, no kasnije se sve više uvjeravala o ništet- 
nosti svih prolaznih dobara. Terezija o tome piše: ,Boravila 
sam samo nekoliko dana kod brata mojega oca, no Božanske 
riječi, koje sam ondje primila u dušu i dobro društvo takvom 
su snagom djelovali na mene. da sam došla do uvjerenja, 
kojemu sam se već bila podala kao dijete, daje naime sve 
na tome svijetu ništetno, da je sve taština, da sve prolazi i 
nestaje poslije kratkoga vremena. Nadalje sam Se stala bojati 
smrti radi toga, što bih mogla biti prokleta.“ Volja joj još 
nije bila posve sklona, da prigrli redovnički život, no ona se 
sve više približavala k tome cilju, stala je ispitivati se o tome 
i volju svoju tome priklanjati. Mislila je, da je redovnički 
stalež ipak savršeniji i sišurniji od svjetskoga staleža.  Na- 
pokon se uvjeri, da poteškoće i muke samostanskoga života 
jamačno nijesu tako oštre i gorke, kao što su muke u čisti- 
lištu, pa kako je ona. zaslužila pakao, to se još može sma- 
trati sretnom, ako čistilišne muke odsluži na zemlji, te na taj 
način stigne na put, koji je ravno vodi u nebo. U takovu du- 
ševnome raspoloženju stane čitati listove sv. Jeronima, Iz njih 
crpala je takovu živu želju za mrtvenje i za Život djevi- 


čanski, da u nje nesta svakoga kolebanja, i ona odluči po-- 
stati redovnicom. Kad bi megjutim stala uvaživati i slabo sta- 
nje svojega zdravlja, pričini joj se, da ne će moći podnijeti 
mukotrpni život žrtve u samostanu. Ona razbi i ovu sumnju 


spominjući se svega onoga, što je Krist trpio za nas, 


Petrov novčić. Blagopo- 
kojni car i kralj Franjo Josip 
nekoliko dana pred svoju smrt 
poslao je sv. Ocu papi Bene- 
diktu XV. sto tisuća franaka 
»Petrova novčića“. I iz ovoga 

“dara vidi se plemenština na- 
šega pokojnog vladara. Ovaj 
novi primjer potiče, da i mi 
od svojega rado dajemo za 
Petrov novčić osobito sada, 
kada je sv. Otac radi rata još 
u težim prilikama nego inače. 

Mir. Sv. Otac papa: Bene- 
dikt XV. već od početka svo- 
ga vladanja nastojao je, kako 
bi došlo do mira _ megju ratu- 
jućim državama. Ako mu to 
nije pošlo za rukom, barem. je 
mnogo pomogao svojim po- 
sredovanjem, da se ublaže ne- 
volje onih, koji najviše trpe 
od rata. No eto prije Božića 
javio nam se tračak nade, da 
će doći do mira, jer naš novi 
car i kralj te njemački car i 
naši saveznici Bugari i Turci 
ponudiše neprijateljima, da se 
dogovore o miru. Kako novi- 
ne pišu, neprijatelji naši odbili 
su te ponude i tako bi se 


MALI VJESNIK. 

imao nastaviti rat sa još ve- 
ćom žestinom. Mi svi treba da 
u tim teškim prilikama vršimo 
svoju dužnost, a: osobito, da 
budemo spremni i na još ve- 
će žrtve, da ih prinosimo za 
kralja i domovinu. Ali nemoj- 
mo uz to prestati život svoj 
popravljati i vruće se moliti 
Onome, u čijoj su rucI srca 
svih naroda i njihovih vlada- 
ra, da uputi misli njihove na 
put mira. 

Čitaonice za vojnike na 
bojištu. U Zagrebu se osno_ 
valo društvo, komu je briga 
da se za hrvatske vojnike 0s-, 
nuju na bojištu čitaonice, da 
u ono vrijeme, kad nijesu tr 
boju, mogu provesti vrijeme u- 
godno čitajući dobre, poučne 
stvari. To ima takogjer biti 
pripomoć, da se lakše očuva- 
ju od kojekakovih zabluda, 
Društvo rado prima dobre 
knjige i časopise ili novac. 
Salju se kako knjige, tako i 
novac društvu za osnivanje 
vojničkih čitaonica u samostan 
otaca Isusovaca ili Franjevaca 
u Zagrebu. 


: Vlasnik: Samostan sestara milosrdnica. ; : 
Urednik: Stjepan Gjanić, duhovnik u samostanu sestara milosrdnica. 


Tisak Nadbiskupske tiskare u Zagrebu. 


i 


šić, Čevljanović, jednu za zahvalu za dobročinstva. Sve su 


po želji odslužene. : 
5. Darovali za Glasnik sv. Josipa: Antun Kotlarski, pre- 
bendar, Zagreb, K 25'— mjesto vijenca na grob pok, ured- 
niku Cebušniku; Dragan Dujmušić, Travnik, K 2'— za zahvalu 
za primljene milosti; Micika Šulentić, Bos. Novi, K 10'—; Ma- 
rija Kauzlarić, Mrkopalj, K 1'—; Jela Švenda, Murakiraly, 
K 10; Olga Schwarzer, Križevci, K 1'—; Jelka Zgorelec, Ko- 
privnica, K 2'— uz opasku: ,O kad bi se samo svi pretplat- 
nici sjetili svojih dužnosti“; N. N., Zagreb, K 4; Marica Pal- 
čić, Pag, K 2'—; Amalija Kovačević, Vinkovci, K 1.—; Po- 
točić K., Križevći, K 200.—; H. D., Zagreb, K 0'60; Stjepan 
Janeš, Sesvete podr, K 11'— (s nakanom, da mu sv: Josip 
od Boga isprosi sve ono, što nam je najviše potrebito za dušu 
i tijelo); Franjka Ivušić, Čevljanovići, K 3'—; Marko i Manda 
Filakovac, Bos. Brod, K 4'— (u zahvalu za dobročinstva); 
Flock Anka. Zagreb, K 1'—; M. k. O., Krk, K 1'—; Ivica 
Trbuljak, Molve, K 2.50 (za zahvalu za ozdravljenje); “Tere- 
zija Andrić, Vukovar, K 2.—; Ljubica Domainko, Sokolovac, 
K 2'—; Anka Katoliković, Vinkovci, K 1:20 (Hvala i slava 
sv. Josipul); Marija Sir, Vinkovci, K 3'— (za zahvalu); Anka 
Bobinac, Lipik, K 1'—; Eva Spaczyriska, Tešanj, K 1.—-; Eva 
Bertić, Vinkovci, K 1'—; Bošnjaković Vjekoslava, Tisovac, K 
1'—; N.N, Prelog, K 6'—; Budimir Jozefina. Mostar, K 4'—; 
Vušković Olga, Supetar, K 1'—; Marijo Karlovac, Starigrad, 
K 2—; Stjepan Majcen K 10'— (za zahvalu, što je: ll 
od početka rata na bojištu i do sada ostao živ i zdrav); To- 
mac Antonija, Daruvar, K 10'— (za zahvalu); Knežić Ljuba, 
Zvornik, K 1'—;_T. $., Duvno, K 1:—; Antun Ivanić, Sanica 
gor., K _ 0'50; Irena Lukanović, Trsat, K 6'— (u zahvalnost za 
dobivene milosti); Vrabelj Vilma, Sigetec, K 5'—; Stjepan 
Zorko, Zagreb, K 1'20; LiP., Zrnčić, Opuzen, K 2'—; 
N. K 2.—; Kolar Terezija K 1'—; Josip Šimunic, Gjurgjevac, 
K 1'—; Sofija Gligorević, Drinača, K 1'—; Rozalija Tonšetić, 
Zagreb K 2'—. Bog platio! 

6. Poslali u razne svrhe: Tomašević Marija, Vinkovci, 
K 35— i Mijo Jarić, Sikirevci, K 5'—; za kruh sv. Antuna: 
Stokrp Ana, Sikovac, K 2'— i Ljubica Ritz, Zavalje, K 8'— 
te Marija Bazijanac, Virovitica K 20'— za ratni spomenik Hrvatske 
(kapelica sv. Josipa i gjački dom); Mihajljević Joza, Bara Vor- 
gić, Šandor Kulunčić i Andro Filipovič, svi iz Bacsa, po K 
1'— društvu za sveudiljno klanjanje. — Predano po želji. 

Radi preobilja ovih vijesti nijesmo mogli uvrstiti zahvai- 
nica u ovaj broj, doći će u slijedećim brojevima: 

Miroslav Vanino D.[.: Filibert Vrau, katolički orga- 
nizator. Zagreb 1916. izdao: Dr. Stjepan Markulin. 

Višeputa čuje se i u katolika prigovor: kako to, da 
Crkva, koja je nekoć bila plodna majka svetaca, nema danas 
takih muževa? Naša knjiga svjedoči, da je taj prigovor ne- 
osnovan. Ona pokazuje, da se i u naše doba, koje je tako 
oskudno na značajevima, može duša, dobra i plemenita, po- 
dići do junačke svetosti, ako se sasvim preda djelovanju Duha 
Svetoga i potpuno pokorava Crkvi. Božjoj. 

Taki je katolički junak: Filibert Vrau. Vrau je kao 
mladić pao, no doskora obrativši se i upoznavši volju Božju 
ostao je u svijetu, no nije živio prema načelima svijeta, već 
je uvijek savjesno vršio volju Božju šireći kraljevstvo Božje. 

Sin vrijednoga tvorničara u Lilu podigao je tvornicu do ve- 
likog ugleda. Dohotke upotrijebio je u razne katoličke pobožne i 
dobrotvorne svrhe. Ljubeći katoličku omladinu, zabrinut za njezin 
spas te bojeći se, da je ne smuti lažna svjetska mudrost u bez- 
božnim državnim školama, osnovao je sa vrijednim drugovima ka- 
toličko sveučilište u Lilu i tolike druge katoličke škole i zavode. 

Znajući, kako ječovjek kao suha zemlja bez milosti Božje, 
tražio je rado savjeta u Euharističkog Spasitelja, uveo je noćno 
klanjanje u Lilu i sam proveo čitave ure u poklonsivu. — Svoje 
radnike ljubio je kao prijatelje i osnovao razna društva za nji- 
hovo materijalno, vjersko i ćudoredno dobro. Ljubio je požrtvovno 
sirotinju. Podupirao katoličku štampu i spasao najveći francuski 
katolički list La Croix (Križ) od propasti. Neumorno putovao, 
snovao, pisao, nagovarao. radio za katoličku stvar. 

Sinovskom je odanosti ljubio svetu Stolicu i nastojao djelo- 
tvorno, da što više sabere u sjevernoj Francuskoj Petrova novčića. 
Kao pravi katolik u svemu se pokoravao odredbama Papinim. 

Pravi učenik Kristov mnogo je trpio u životu ana koncu svog 
zaslužnog i mukotrpnog života osudila ga slobodnozidarska vlada 
na zatvor, što je zadržao redovnice u svom zavodu i poslije 
rnepravednog zakona o izgonu neodobrenih kongregacija. -- 

Uvijek se vladao prema načelu psalmiste: ,Ne nama, ne nama, 
već tvomu svetom imenu, Gospodine, neka bude slava!“ Zato je 
ostao krajsvih velikih uspjeha čedan, skroman, bez truna taštine. , 

Kaošto je živio u ljubavi Božjoj, tako je i blaženo pre- 
minuo zahvaljujući Gospodinu na svim dobročinstvima i mo- 
“leći se, da se širi kraljevstvo Božje. 

Knjiga služi na čast prevodiocu i izdavaču. Preporučamo. 

Knjiga stoji K 2/30, poštom K 2'60 a naručujese kod dra. 
Stjepana Markulina, Zagreb, Kurelčeva ulica 3. 

Anđeo Čuvar, list za hrvatsku katoličku mladež, izlazi 
.sada u Zagrebu, franjevački samostan, gdje se i naručuje. 
Stoji na godinu u Zagrebu K 1'—, poštom K 1:20. 


